b'\n_START_ARTICLE_\nNutikodu\n_START_SECTION_\nAjalugu\n_START_PARAGRAPH_\nEsimese automatiseeritud seadme l\xc3\xb5i Albert Butz 1885. aastal. Seadme nimetus v\xc3\xb5iks eesti keeles k\xc3\xb5lada termostaadina (inglise damper flapper). Seade pidi temperatuuri p\xc3\xb5hjal suutma ahjus tulekollet reguleerida. Siit sai alguse automatiseeritud koduseadmete trend. Aasta hiljem rajas sama mees juba oma firma, mille nimeks sai Butz Thermo-Electric Regulator Company. Termostaadi tegi Albert valmis 1885 ning 1886 m\xc3\xbc\xc3\xbcs patendi edasi firmale Honeywell. Firma tegeleb termostaatidega ja muude seadmetega t\xc3\xa4nap\xc3\xa4evani. _NEWLINE_1898. aastal patenteeris Nikola Tesla kaugjuhtimise (inglise remote control) alustele ja s\xc3\xb5idukitele. Kui paljud kodused seadmed on eksisteerinud juba sajandeid, siis iseseisvad elektrilised v\xc3\xb5i bensiiniga t\xc3\xb6\xc3\xb6tavad seadmed said tuntumaks 20. sajandi alguses, kui tutvustati elektrijaotuss\xc3\xbcsteemi (inglise electric power distribution). 20. sajandi algusaastatel elektri- ja bensiiniseadmed nagu n\xc3\xa4iteks pesumasinad, veekeedukannud, k\xc3\xbclmkapid ja \xc3\xb5mblusmasinad. Teise maailmas\xc3\xb5ja eelsel majanduse hiilgeajal kasvas Ameerikas n\xc3\xb5udepesumasinate ja pesukuivatite arv t\xc3\xa4nu oma mugavusele ja \xc3\xbcldisele majanduskasvule.  _NEWLINE_Esimene mikroprotsessor saabus turule 1970. aastatel ja oli kasutusel mitmesugustes v\xc3\xa4ikeseadmetes, nagu kalkulaatorid ja v\xc3\xa4ikearvutites (inglise microcomputers). The Honeywell 316 Kitchen Computer oli \xc3\xbcks seadmetest, mis tuli m\xc3\xbc\xc3\xbcki 1969. aastal. Neiman Marcus, kes neid m\xc3\xbc\xc3\xbcs, pani hinnaks 10 000 USA dollarit (2013. aasta seisuga oleks hind 63 730 dollarit). Seadme kogukaal oli ligikaudu 45 kg. Seadmesse olid salvestatud m\xc3\xb5ned retseptid, mis aga seadme keerulisuse t\xc3\xb5ttu olid raskesti k\xc3\xa4ttesaadavad. Kasutaja pidi enne l\xc3\xa4bima kahen\xc3\xa4dalase programmi, et \xc3\xb5ppida, kuidas seadmega \xc3\xbcmber k\xc3\xa4ia. Hinna ja keerukuse t\xc3\xb5ttu pole neid seadmeid teadaolevalt mitte \xc3\xbchtegi m\xc3\xbc\xc3\xbcdud. _NEWLINE_Aastal 1975 valmistati esimene nutikodu (inglise home automation) internetip\xc3\xb5hine tehnoloogia X10. Sellest on saanud sideprotokoll elektroonikaseadmete jaoks. Peamiselt kasutab see elektri\xc3\xbclekande juhtmeid signaalimiseks ja juhtimiseks, kus signaal sisaldab raadio sageduse impulsse digitaalsete andmete juures.Samuti oli k\xc3\xb5rgema sageduse ja l\xc3\xa4bilaskekiirusega alternatiive, X10 on senimaani populaarne kodustes s\xc3\xbcsteemides just t\xc3\xa4nu taskukohastele hindadele. 1978. aastaks sisaldas X10 16-kanalilist juhtkonsooli, lambi- ja seadmemoodulit. Natuke aega p\xc3\xa4rast seda lisandusid veel seinavalgustusmoodul ja esimene X10 taimer. _NEWLINE_Aastaks 2012 oli ABI Researchi andmetel Ameerika \xc3\x9chendriikidesse paigaldatud 1,5 miljonit nutikodu s\xc3\xbcsteemi._NEWLINE_Nutistu (inglise The internet of things) on f\xc3\xbc\xc3\xbcsikaliste objektide v\xc3\xb5rk \xe2\x80\x93 seadmed, masinad, hooned ja paljud muud \xe2\x80\x93 t\xc3\xa4iendatud elektroonika, tarkvara, sensorite ja v\xc3\xb5rgu \xc3\xbchenduvusega, mis v\xc3\xb5imaldab nendel objektidel koguda ja samuti ka vahetada andmeid. Nutistu lubab mitmesuguseid objekte vaadelda ja juhtida eemalt l\xc3\xa4bi olemasoleva v\xc3\xb5rgu infrastruktuuri, luues rohkem v\xc3\xb5imalusi mugavalt asjadega tegeleda sobival ajahetkel. Eksperdid ennustavad, et nutistu koosneb 2020. aastaks 50 miljardist eri objektist.\n_START_SECTION_\nKasutusv\xc3\xb5imalused\n_START_PARAGRAPH_\nNutimaja valgustuse juhtimine v\xc3\xb5imaldab \xc3\xbchtlaselt jaotada koormust, \xc3\xb5igel ajal v\xc3\xa4lja l\xc3\xbclitades kasutamata seadmed v\xc3\xb5i tehes taustvalgustust koridoris: 100% \xc3\xb5htuti, \xc3\xb6\xc3\xb6siti 25%, mille abil s\xc3\xa4\xc3\xa4statakse energiat poole v\xc3\xb5rra._NEWLINE_Nutimaja videovalves\xc3\xbcsteemid koost\xc3\xb6\xc3\xb6s erinevate kaitseanduritega v\xc3\xb5imaldavad omanikul olla kursis, kes majas asub ja mis seal toimub. J\xc3\xa4lgida saab otse oma nutitelefoni pealt ja saada vajaliku infot._NEWLINE_\xc3\x95igeaegne lillede kastmine ennetab nende n\xc3\xa4rbumist. Suvel aitab nutikodu s\xc3\xbcsteem muru kastmisel ning kevadel k\xc3\xbctab j\xc3\xa4\xc3\xa4purikaid katuse pealt._NEWLINE_Personaalne kaugjuhitav valgustus_NEWLINE_Koduautomaatika eakatele ja puuetega inimestele_NEWLINE_Interneti kaudu on v\xc3\xb5imalik internetis h\xc3\xb5lpsasti ja s\xc3\xb5braliku kasutajaliidese abil kogu koduse energiare\xc5\xbeiimi kaugjuhtimine._NEWLINE_Seadmete kasutamine elektrienergia hinna j\xc3\xa4rgi, kasutades n\xc3\xa4iteks pesemismasinate ja veeboileri k\xc3\xa4itamiseks \xc3\xb6ist elektrienergiat._NEWLINE_Lemmikloomade hooldus, n\xc3\xa4iteks lemmikloomade liikumise j\xc3\xa4lgimine ja juurdep\xc3\xa4\xc3\xa4su\xc3\xb5iguste kontrollimine_NEWLINE_Nutimaja s\xc3\xbcsteem teavitab teid lekete korral ja tagab \xc3\xb5igeaegse torude ventiilide sulgumise, mis vabastab teid ebameeldivuste ja kuluka remonti eest._NEWLINE_\xc3\x9che k\xc3\xa4suga nutimaja v\xc3\xb5imaldab seadistada automaatse ekraani juhtimise, toa pimendamise kardinatega ja professionaalse karaoke s\xc3\xbcsteemi. _NEWLINE_Inimene, kes on oma majale lisanud kalli nutimaja s\xc3\xbcsteemi, peaks saama raha kokku hoida. Ei tohiks olla \xc3\xbcleliigset tarbimist ning ka kodust eemal olles on v\xc3\xb5imalik kodus \xc3\xbcht-teist seadistada, et koju j\xc3\xb5udes oleks k\xc3\xb5ik normi piires. Eestis korralikuma s\xc3\xbcsteemi paigaldamine l\xc3\xa4heb maksma mituk\xc3\xbcmmend tuhat eurot. Seega tuleb enne hoolikalt kaaluda ja m\xc3\xb5elda, kas seda on vaja v\xc3\xb5i mitte.\n_START_SECTION_\nV\xc3\xb5imalikud riskid ja piirangud\n_START_PARAGRAPH_\nPaljud nutikodu seadmed on m\xc3\xb5jutatavad v\xc3\xa4listest teguritest. N\xc3\xa4iteks 2016. aastal lubas Revolv Hub (firma, mis tegeles nutikodu loomisega) "parimat tellimust", mis aga tugines serveritel, mille Google ostis 2014. aastal ning otsustas j\xc3\xa4\xc3\xa4davalt maha v\xc3\xb5tta. See j\xc3\xa4ttis antud seadmete omanikud mittet\xc3\xb6\xc3\xb6tava s\xc3\xbcsteemiga._NEWLINE_Teine probleem on sellega, et s\xc3\xbcsteemi omanikud ei saa oma seadmed ilma tasuta teistesse serveritesse \xc3\xbchendada v\xc3\xb5i t\xc3\xb6\xc3\xb6tada uue/parandatud tarkvara peal.\n_START_SECTION_\nRiskid\n_START_PARAGRAPH_\nNutistu kasutuse suurenemine kodudes t\xc3\xa4hendab nutikodu s\xc3\xbcsteemidele riske, mis kaasnevad selle internet\xc3\xbchendusega. Need riskid muutuvad t\xc3\xb5sisemaks, kui need seadmed suhtlevad \xc3\xbclej\xc3\xa4\xc3\xa4nud maailmaga. Kuigi see probleem on enamiku s\xc3\xbcsteemide poolt v\xc3\xb5etud uurimise alla, on see ikkagi siiamaani v\xc3\xa4ga tugev tegur m\xc3\xb5eldes nutikodu s\xc3\xbcsteemi soetamisele.\n_START_SECTION_\nPiirangud\n_START_PARAGRAPH_\nSuurimad piirangud selle s\xc3\xbcsteemi juures on k\xc3\xb5rged soetushinnad ja kehv/aeglane \xc3\xbchenduvus seadme ja s\xc3\xbcsteemi vahel.'